ہندومت اور یہودیت

ہندومت اور یہودیت کا شمار دنیا کے قدیم ترین مذاہب میں ہوتا ہے۔ ان دونوں مذاہب میں ابتدا ہی سے خاصی مماثلت پائی جاتی ہے اور ان کے پیروکاروں کے زمانہ قدیم سے آپسی تعلقات رہے ہیں جو آج بھی برقرار ہیں۔

 دینیاتی مماثلت 
عہد روشن خیالی میں جب ربوبی نظریہ کائنات زیر بحث آیا تو اس دوران میں ہندو مت اور یہودیت کے موازنہ کا رجحان پیدا ہو گیا تھا، چنانچہ اس موضوع پر متعدد تحقیقی مقالے شائع ہوئے۔ ہننیا گڈمین لکھتے ہیں کہ یورپ میں ہندومت اور یہودیت نے بت پرستی، روحانیت، اساطیر اور زبان و نسل کے قدیم نظریات سے متعلق ہونے والے مباحثوں ميں بہت اہم کردار ادا کیا ہے۔

بعض محققین کا خیال ہے کہ یہ دونوں مذاہب نسلی ہیں، اسی لیے ان کے پیروکار دوسروں کو اپنا مذہب قبول کرنے کی دعوت نہیں دیتے۔ تاہم ان دونوں مذاہب کے ماننے والے دنیا بھر میں موجود ہیں۔ نیز ان دونوں میں قوانین کے پیچیدہ نظام، سخت اصول طعام اور قوانین نظافت میں خاصی مماثلت پائی جاتی ہے جو ان کو دوسری برادریوں سے ممتاز کرتی ہے۔

رجنیش اوشو اور اسٹیون روزن نے اپنی کتابوں میں یہودیت کا برہمنیت سے خوب موازنہ کیا ہے۔ یہ لکھتے ہیں کہ برہمن اور یہود دونوں کا خیال ہے کہ وہ "خدا کی چنندہ قوم" ہیں۔ روزن نے مزید لکھا کہ برہمن پنڈتوں کی برادری ہے جبکہ یہود میں کاہنوں کی حکومت ہے۔

ڈیوڈ فلسر کا کہنا ہے کہ یہودی کتب مقدسہ میں مذکور ابراہیم کی داستان اپنیشدوں میں بیان کی جانے والی کہانی سے خاصی مشابہت رکھتی ہے۔ ان کے مطابق اپنیشدوں کو پڑھ کر کوئی بھی بآسانی یہ اندازہ لگا سکتا ہے کہ ان میں ابراہیم کی کہانی بیان ہو رہی ہے۔"Between Jerusalem and Benares: Comparative Studies in Judaism and Hinduism", page 35- 40

امریکی ماہر حیاتیات کونسٹنٹائن سیمویل رفینسکیو (1783ء- 1840ء) نے اپنی کتاب "دی امیرکن نیشنز" میں ان دونوں مذاہب کی لسانیاتی اور روایتی مشابہتوں پر گفتگو کی ہے۔ ایک جگہ لکھتے ہیں:

 مذہبی کتابیں 
باربرا ہولڈریج نے اپنی ایک تحریر میں برہمنی، ربیائی اور قبالی روایات میں مذہبی کتابوں کے کردار کا تقابلی تجزیہ پیش کیا ہے۔ وہ لکھتی ہیں، ویدوں اور توریت جیسی مقدس کتابوں میں جو کونیاتی تصورات پیش کیے گئے ہیں وہ محض عبارتیں نہیں بلکہ ایک ایسی متعدد سطحی حقیقت ہے جو تاریخی اور ماورائے عالمی ابعاد کو محیط ہے۔ وہ مزید لکھتی ہیں کہ ان روایتوں میں پائی جانے والی مذہبی کتب کی مقدس حیثیت اور حجت ایک خاص حد تک انہی تصورات کی مرہون منت ہیں اور یوں وید اور توریت کا اپنی اپنی روایتوں میں بطور مثالی علامات کیا کردار رہا ہے اسے سمجھنے کے لیے اس ناحیے سے ان کا مطالعہ ناگزیر ہے۔

یہودیت جو خدا کے توحیدی تصور کے لیے معروف ہے اور ہندومت کی توحیدی مذہبی کتب کے درمیان میں کچھ مماثلتیں ملتی ہیں۔ ہندومت کی مشہور توحیدی کتاب وید ہے۔ یہودیت میں خدا ماروائے مادہ ہے جبکہ ہندومت میں خدا ماورائے مادہ یعنی غیر جسمانی بھی ہے اور جسمانی بھی۔

یہودیت میں خدا کو ادونائی (بمعنی ہمارا خدا) کہا گیا ہے، چنانچہ کتاب استثنا میں ادونائی کو "خدا دیوتاؤں کا خدا اور خداؤں کا خدا"عہد نامہ قدیم، کتاب استثنا باب 10 آیت 7 بیان کیا گیا۔ جبکہ ہندو فرقوں میں خدا اور قدرت کے متعلق مختلف تصورات ملتے ہیں، چنانچہ ان میں توحیدیت، کثرت پرستی، وحدت الوجود اور ہمہ اوست سب کے ماننے والے مل جائیں گے۔ اپنیشد، مہابھارت اور کچھ پرانوں کے مطابق ناراین سب سے برتر دیوتا ہے۔ عصر حاضر میں ویشنوی فرقہ وشنو کو خدائے برتر مانتا ہے جبکہ شیو مت میں شیو خدائے برتر ہے۔ یہودیت میں خدا کا وجود مطلق ہے، وہ ایسی ہستی ہے جسے تقسیم کیا جا سکتا ہے اور نہ تقابل، نیز وہ تمام موجودات کا خالق ہے۔

برنارڈ جیکسن نے ان حدود کو بیان کیا ہے جو یہودی ہلاخاہ اور ہندوﺅں کے دھرم شاستر میں مذکور ہیں اور ان کے پیروکاروں پر ان حدود تک محدود رہنا فرض ہے۔ جیکسن لکھتا ہے کہ ان دونوں مذہبوں میں تمام قوانین کے ضبط تحریر میں لانے کا یہ مفہوم نہیں ہوتا کہ ان سب کو یا ان میں سے بیشتر کو نافذ کرنا ہے نیز وہ قوانین جو اقتدار شاہی سے متعلق ہیں ان کا قانونی نفاذ تو غیر ضروری ہے۔ وینڈی ڈانیگر کے نزدیک ہندومت اور یہودیت دونوں راسخ الاعتقادی (orthodoxy) کی بجائے راست عملیت (orthopraxy) کا رجحان رکھتے ہیں۔

 تعلقات 

 حوالہ جات 

زمرہ:اسرائیل بھارت تعلقات
زمرہ:یہودیت اور دیگر مذاہب
زمرہ:ہندومت اور دیگر مذاہب
زمرہ:صفحات مع گراف
زمرہ:ویکی ڈیٹا سے مختلف مختصر وضاحت